***13.03.2023 г.***

**Наказателно дело от общ характер №79/2023 г.- 10:30 часа**

С присъда от 13.03.2023 година, по НОХД №79/2023 година, състав на Плевенски окръжен съд **ПРИЗНАВА** подсъдимата **К.А.М., ЗА ВИНОВЕН** в това, че **Е. К. Д.** живуща в гр. Б., обл. П., българка, български гражданин, с висше образование, работи, разведена, неосъждана, ЕГН \*\*\*\*\*\*\*\*\*\* за **ВИНОВНА** в това, че:

На 22.09.2022 г. около 18:00 часа, в гр. Б., обл. П., на открита площадка, на автомивка „\*\*\*“, находяща се на ул. „\*\*\*“ № \*\*\*, при управление на МПС - лек автомобил „\*\*\*“ с рег. № \*\*\*, нарушила правилата за движение по пътищата регламентирани в Закона за движение по пътищата (ЗДвП) както следва: - чл.40 ал.1 от Закона за движението по пътищата (ЗДвП) – „Преди да започне движение назад, водачът е длъжен да се убеди, че пътят зад превозното средство е свободен и че няма да създаде опасност или затруднения за останалите участници в движението“ - чл.40, ал.2 от Закона за движението по пътищата (ЗДвП) – „По време на движението си назад, водачът е длъжен непрекъснато да наблюдава пътя зад превозното средство…“ - чл.116 от ЗДвП – „Водачът на пътно превозно средство е длъжен да бъде внимателен и предпазлив към пешеходците…“ и по непредпазливост причинила смъртта на **С.Т.Д.** от гр. Б., обл. П., като след деянието е направила всичко зависещо от нея за оказване помощ на пострадалата, поради което и на основание чл.343а вр. чл.343 ал.1 б.„в“ вр. чл.342 ал.1 от НК **ОПРЕДЕЛЯ** наказание в размер на **ШЕСТ МЕСЕЦА ЛИШАВАНЕ ОТ СВОБОДА**.

На основание чл.58а ал.1 от НК **НАМАЛЯВА** така определеното наказание с една трета и **НАЛАГА** на подсъдимата Е. К. Д. със снета погоре самоличност наказание **ЛИШАВАНЕ ОТ СВОБОДА** в размер на **ЧЕТИРИ МЕСЕЦА**.

На основание чл.66 ал.1 от НК **ОТЛАГА** изпълнението на наложеното наказание с **ТРИГОДИШЕН ИЗПИТАТЕЛЕН СРОК**.

На основание чл.343г от НК **ЛИШАВА** подсъдимата Е. К. Д. със снета по-горе самоличност от **ПРАВО** да управлява МПС за срок от **ЧЕТИРИ МЕСЕЦА**.

**ОСЪЖДА** на основание чл.189 ал.3 от НПК подсъдимата Е. К. Д. със снета по-горе самоличност да **ЗАПЛАТИ** направените по делото разноски в размер на 1595,80 лв. по сметка на ОД на МВР – гр. П.

 **ПРИСЪДАТА** подлежи на жалба и протест пред Апелативен съд – гр. Велико Търново в 15-дневен срок от днес.

**Връзки с обществеността 13 март 2023 г.**

**e-mail:** **os\_press@abv.bg**